als_Latn dik_Latn sag_Latn
Lulja e Krishtlindjes? Ja si të kujdesemi për të
- Kategoria: Bimet ne ambientet e brendshme
- E premte, 19 Dhjetor
Në këto ditë festive lulja më domethënëse që zbukuron festat e fundvitit është euforbia, apo e quajtur ndryshe lulja e Krishtlindjes. Gjethet e gjelbra dhe lulet e kuqe që lulëzojnë në këtë stinë dimërore, u japin një pamje të bukur festave të fundvitit.
Lulja e Krishtlindjes është një dhuratë shumë e bukur për festa. Ajo zbukuron tavolinat dhe dritaret tuaja.
Çelësi i kujdesit për lulen e kuqe të Krishtlindjes, lidhet me origjinën e kësaj luleje, që janë vendet tropikale.
Disa këshilla:
• Shmangni ujitjen e tepërt, prisni derisa dheu të jetë i thatë. Ujin e tepërt që kullon në fund të vazos mos e lini aty, pasi dëmtohen gjethet.
• Kini kujdes se mos vyshken gjethet. Kjo ndodh nga ujitja e tepërt, por edhe kur nuk e ujitni si duhet. Ndaj duhet të zbatoni gjithmonë rregullin e mësipërm.
• Vendoseni vazon me lule pranë dritares, në mënyrë që të thithë rrezet e diellit, por mos e ngjishni pas saj, pasi rrezet e ngrohta dhe ftohtësia e xhamit e dëmtojnë.
Lulet e kuqe rrojnë disa muaj; që të zgjasë sa më shumë, duhet të jetoni patjetër në një vend me klimë subtropikale. Megjithatë, në janar mund ta zhvendosni lulen nga vazoja në kopsht dhe të lejoni ndryshimet klimatike dhe të dritës, të veprojnë mbi të.
Sipas specialistes së kësaj bime, kjo lule pranon si ambientin e brendshëm, edhe atë të jashtëm. Ajo tha se mund të mbahet në një vazo brenda ambientit të shtëpisë, por mund të kultivohet edhe jashtë saj.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn